Hønefoss Bryggeri

Hønefoss Bryggeri A/S (også kjent som Bryggerigården og Søndre torv 2) ble grunnlagt den 29. desember i 1854, under navnet Ringeriges og Hadelands Bryggeri. Fra 1858 ble navnet omgjort til Hønefoss Bryggeri. Bygningene ligger i direkte tilknytning til Søndre torv i sentrum av Hønefoss. Bryggeridriften pågikk i årene 1856–1963, hvoretter rettighetene ble overtatt av Nora Industrier (Oslo-bryggeriene med A/S Nora Fabrikker) og produksjonen av øl og mineralvann nedlagt.

I 1916 kjøpte Carl Sætre aksjemajoriteten i bryggeriet. Bryggerigården fra 1933, som vender ut mot torvet, inneholder butikker, kafé, kontorer og leiligheter. I bryggerigården fra 1856 (tidligere også kjent som City), der bryggeriet lå, er det en kafé og flere butikker, samt i en tid Hønefoss Taxi.

 Historie 
miniatyr|350px|venstre|Bryggerigård-komplekset i Hønefoss, her med hotellet Scandic Hønefoss.
Bryggeriet hadde opprinnelig en aksjekapital på  speciedaler. Produksjonen startet opp i november 1856, i egne nye lokaler ved Søndre torv (2a). Det nye bryggeriet var opprinnelig et såkalt håndbryggeri, men i 1893 ble det anskaffet et dampmaskineri for maskinell tapping og annet. I 1895 ble også mineralvannfabrikken etablert, med både egen utvikling av kullsyre og tappe- og korkemaskiner.

I 1933 ble det reist en ny, større forretningsgård i tegl ved torvet (Søndre torv 2b), like i front av de gamle lokalene. Selve produksjonslokalene lå imidlertid under bakkenivået. I 1963 ble produksjonsrettighetene solgt til Nora Industrier og produksjonen av øl og mineralvann i Hønefoss nedlagt, mens selskapet fortsatte som et rent eiendomsselskap. De eldste lokalene ble fra 1975 omgjort til et lite butikksenter kalt City (Søndre torv 2a), og bryggerikjelleren ble omgjort til bryggerimuseum og selskapslokaler fra 1986.

Foran de gamle bryggerilokalene fra 1855 står en skulptur av «Kornbindersken», som var Hønefoss Bryggeris varemerke. Skulpturen fra 1933 er utført av Asbjørg Borgfelt.

 Fotogalleri 

 Se også 
 Søndre torv
 Scandic Hønefoss

 Litteratur 
 2c Hønefoss bryggeri satte Hønefoss på kartet. Ringerike kommune. Besøkt 2025-11-11

 Referanser 
Askheim, Svein: Hønefoss Bryggeri i Store norske leksikon på snl.no. Hentet 11. november 2025 fra https://snl.no/H%C3%B8nefoss_Bryggeri

Kategori:Norske bryggerier
Kategori:Hønefoss
Kategori:Byggverk i Ringerike
Kategori:Selskaper etablert i 1854
Kategori:1854 i Norge